|  |  |
| --- | --- |
| **Tantárgy** neve: BT-PSZ-5140 **A gyermekvédelmi felelős segítő szerepe*.*** | **Kreditértéke: 1** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „*képzési karaktere*”**: 100%(kredit%) | |
| A **tanóra típusa**: **ea/**szemin és **óraszáma**: **heti 10** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők***:* | |
| A **számonkérés** módja (koll. / **gyj.** / egyéb)  Az ismeretellenőrzésben alkalmazandó **további** (*sajátos*) **módok***:* projektmunkák, folyamatos számonkérés | |
| A tantárgy **tantervi helye** (hányadik félév): **4.** | |
| Előtanulmányi feltételek nincsenek.**-** | |
| **Tantárgyleírás**: az elsajátítandó **ismeretanyag tömör, ugyanakkor informáló leírása** | |
| **A kurzus célja,** hogy a gyermekvédelmi felelős a munkájához kapcsolódó helyzetekben jól, hatékonyan alkalmazza a kommunikáció és a konfliktuskezelés eszközeit, képes legyen egy gyermek esetkezelésekor a különböző segítő partnerek közös munkájának elősegítésére. A pedagógus különbséget tudjon tenni a tanári, osztályfőnöki, gyermekvédelmi felelősi, szaktanári és segítő szakemberi szerepei között, képes legyen az ezekből fakadó ambiguitás elfogadására és kezelésére.  A hallgatók a tréning keretében, a tapasztalati tanulás lehetőségét kihasználva fejlesszék készségeiket a konfliktushelyzetek azonosítása, megoldása során. Váljanak képessé az asszertív kommunikáció alkalmazására a problémamegoldás során, tudjanak érdekeket érvényesíteni és képviselni a tárgyalás folyamatában. Ismerjék meg a mediáció folyamatát, módszereit, váljanak képessé a minősítés nélküli visszajelzés adására. Szerezzenek tapasztalatot az álláspontokból az érdekek megfogalmazására, a követelésekből alternatív megoldások javaslására.  **Főbb tematikai csomópontok:**   1. Közoktatási intézményeken belül és partnereikkel való kapcsolatban (különös tekintettel a szülőkre) megjelenő konfliktusok kezelése, a stratégiák tervezése. 2. Konstruktív és destruktív konfliktusok a gyermekvédelmi munkában. 3. A hátrányos helyzet, a kiszolgáltatottság problémamegoldási lehetőségei. Hatékony és nem hatékony megküzdési mechanizmusok. Tanult tehetetlenség és avval való bánásmód. 4. A mediáció lépései, technikái. A mediátor személyes kompetenciái, használata, átfogalmazások, involválódás elkerülése. 5. Az önérvényesítés gyakorlása a gyermekvédő szempontjából | |
| A **2–5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| **Kötelező irodalom:**   * Barcy Magdolna – Szamos Erzsébet (2002). „Mediare necesse est” a mediáció   technikái és társadalmi alkalmazása. Animula, Budapest. 1-106 p. ISBN: 963 9410  26 8   * Freddie Strasser- Paul Randolph (2008). Mediáció – A konfliktus megoldás lélektani   aspektusai. Nyitott Könyvműhely, Budapest. 19-115 p. ISBN: 9789639725478   * Dr. Szekszárdi Júlia (2002). Konfliktusok pedagógiája. Veszprémi Egyetemi Kiadó,   Veszprém 35-44p., 79-97.p,153-167.p. ISBN: 9639220841  **Ajánlott irodalom:**   * Barcy Magdolna (2001). Mediáció az iskolában a kisebbségekkel folytatott   munkában in Romonológia a felsőoktatásban és a kutatásban Gipsy Studies-  Cigánytanulmányok 5. Pécs   * Glenn Parker, Robert Hoffmann (2011) A tökéletes megbeszélés - 33 módszer,   hogyan legyünk hatékonyak és eredményesek. HVG Könyvek kiadó, Budapest.  ISBN: 9789633040522 | |
| Azoknak az **előírt** s**zakmai kompetenciáknak, kompetenciaelemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| **Tudása:**   * Ismeri a hatékony kommunikáció alapelemeit. * Ismeri saját kommunikációjának erősségeit és fejlesztendő területeit. * Ismeri a konfliktusok típusait, jellemző lefolyását, az egyes konfliktus megoldási módok előnyeit és hátrányait. * Ismeri a mediáció technikájának alapelemeit és alkalmazásának feltételrendszerét. * Ismeri az érdekütközések különféle típusait és azok megoldásának lehetséges megközelítésmódjait. * Ismeri a segítő szerep elveit, korlátait.   **Képességei:**   * Hatékony kommunikációs megközelítéseket képes alkalmazni érdekérvényesítő és problémamegoldást kívánó helyzetekben. * Felismeri a konfliktushelyzethez optimálisan illeszkedő megoldási módot. * Felismeri, mikor érdemes mediációs megoldást választani egy konfliktushelyzetben. * Képes minősítés nélkül visszajelzést adni. * Jól el tudja különíteni a kompetenciahatárait segítőként és tanárként.   **Attitűdje:**   * Konstruktívan áll konfliktuskezelést igénylő helyzetekhez. * Személyközi feszültségek esetén a másik hibáztatása helyett közösen elfogadható megoldásokra helyezi a hangsúlyt, saját szerepvitelének megváltoztatásával reagál   **Autonómiája és felelősségvállalása**   * Választott kommunikációs stílusának következményeiért felelősséget vállal. * Döntéseit kompetenciáinak reális ismeretében, felelősségének tudatában hozza   meg. | |
| **Tantárgy felelőse** (*név, beosztás, tud. fokozat*)**: Barcsák Marianna** | |
| **Tantárgy oktatásába bevont oktató(k),** ha van(nak)(*név, beosztás, tud. fokozat*)**: Szabó Győzőné** | |